**Határozati javaslat**

Kardoskút Község Önkormányzatának Képviselő-testülete úgy dönt, hogy

I. amennyiben a Magyar Evangélikus Egyház Kardoskúton 1-4 osztállyal működő általános iskolát kíván 2023.09.01. naptól fenntartani, abban az esetben az önkormányzat

1. saját munkavállalójával ellátja az iskola udvarának a gondozását,

2. saját munkavállóval ellátja az iskolaépület és a kiszolgáló épületek teljeskörű karbantartását,

3. átvállalja a saját tulajdonú iskolaépület rezsi díjának a 100%-át,

4. biztosítja a működéshez szükséges fejlesztő pedagógusok bérét,

5. a budapesti székhelyű DOVER nyelviskola felajánlásból térítésmentes angol nyelvi oktatást szervez az intézményben,

6. Partneri megállapodás megkötését kezdeményezi a Körös- Maros Nemzeti Park igazgatóságával az iskola tanulói számára környezettudatos szemléletmód kialakítása és fejlesztése céljából,

7. előre egyeztett iskolai programokhoz térítésmentesen biztosítja az önkormányzat saját tulajdonú 9 személyes kisbuszát,

8. a kardoskúti gyermekeknek étkezési hozzájárulás biztosít.

II. felhatalmazza Varga Pál polgármestert a kardoskúti iskola újraindításával kapcsolatos tárgyalások lefolytatására és a további szükséges jognyilatkozatok megtételére.

**Felelős:** képviselő-testület

**Határidő:** 2023.08.31.