Tisztelt Cím.

Köszönöm a meghívást a soron következő testületi ülésre, de ezen sajnos személyesen nem tudok részt venni.

A Kardoskúti Főnix Kulturális Egyesület 2023.évi program tervezete:

Már elkezdődtek az idei évi próbáink. Igyekszünk új színdarabokat a nagyközönség elé vinni. Részt veszünk az elmúlt évekhez hasonlóan, a helyi rendezvényeken, a gyermeknapon, a falunapon, nemzeti ünnepeken, adventi ünnepségeken.

Célunk a többi civil szervezettel közösen segíteni egymás terveinek megvalósítását.

Szívünkön viseljük a helyi általános iskola újraindulását, ezért támogatjuk fizikai és anyagi tekintetben is.

Keressük a pályázati lehetőségeket az egyesület működésének biztosításához és eszközeinek fejlesztéséhez, amely természetesen a helyi közösséget szolgálja.

Az idei évben önkormányzati támogatást nem kérünk, pályázatok bevonásával tartjuk fent az egyesület működését.

Köszönöm az egyesület nevében az eddigi támogatásokat.